ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2010 για την εκκαθάριση των λογαριασμών ορισμένων οργανισμών πληρωμών της Γερμανίας όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2009 [κοινοποιηθείσα υπό τον αριθμό Ε(2010) 8277] (Το κείμενο στη γερμανική γλώσσα είναι το μόνο αυθεντικό) (2010/730/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 30 και το άρθρο 32 παράγραφος 8, Ύστερα από διαβούλευση με την επιτροπή των γεωργικών ταμείων, Εκτιμώντας τα ακόλουθα: (1) Με την απόφαση 2010/258/ΕΕ της Επιτροπής (2) εκκαθαρίστηκαν, για το οικονομικό έτος 2009, οι λογαριασμοί όλων των οργανισμών πληρωμών πλην των λογαριασμών των γερμανικών οργανισμών πληρωμών «Baden-Württemberg», «Hessen», «IBH» και «Helaba», των ιταλικών οργανισμών πληρωμών «AGEA» και «ARBEA» και του ρουμανικού οργανισμού πληρωμών «PIAA». (2) Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να εκδώσει απόφαση σχετικά με την πληρότητα, την ακρίβεια και το αληθές των λογαριασμών που διαβίβασαν οι γερμανικοί οργανισμοί πληρωμών «Baden-Württemberg», «Hessen», «IBH» και «Helaba». (3) Ο κανονισμός (ΕΚ) αριθ. 885/2006 της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (3), ορίζει, στο άρθρο 10 παράγραφος 2 πρώτο εδάφιο, ότι τα ποσά τα οποία είναι ανακτήσιμα από κάθε κράτος μέλος ή πληρωτέα σε αυτό ως αποτέλεσμα της απόφασης εκκαθάρισης λογαριασμών που αναφέρεται στο άρθρο 10 παράγραφος 1 πρώτο εδάφιο του εν λόγω κανονισμού, καθορίζονται αφαιρώντας τις μηνιαίες πληρωμές του σχετικού οικονομικού έτους, ήτοι το 2009, από τις δαπάνες που αναγνωρίζονται για το ίδιο έτος σύμφωνα με την παράγραφο 1. Η Επιτροπή αφαιρεί ή προσθέτει το εν λόγω ποσό στη μηνιαία πληρωμή που αφορά τις δαπάνες που πραγματοποιήθηκαν εντός του δεύτερου μήνα μετά την απόφαση εκκαθάρισης λογαριασμών. (4) Σύμφωνα με το άρθρο 32 παράγραφος 5 του κανονισμού (ΕΚ) αριθ. 1290/2005, οι οικονομικές συνέπειες της μη ανάκτησης των ποσών των παρατυπιών βαρύνουν κατά 50 % το οικείο κράτος μέλος και κατά 50 % τον κοινοτικό προϋπολογισμό, εάν η ανάκτηση των εν λόγω ποσών δεν πραγματοποιήθηκε εντός τεσσάρων ετών από την ημερομηνία της πρώτης διοικητικής ή δικαστικής πράξης διαπίστωσης ή εντός οκτώ ετών, εάν η ανάκτηση αποτελεί αντικείμενο προσφυγής στα εθνικά δικαστήρια. Το άρθρο 32 παράγραφος 3 του εν λόγω κανονισμού ορίζει ότι τα κράτη μέλη κοινοποιούν στην Επιτροπή, μαζί με τους ετήσιους λογαριασμούς, ανακεφαλαιωτική κατάσταση των διαδικασιών ανάκτησης που κίνησαν κατόπιν παρατυπιών. Λεπτομερείς κανόνες εφαρμογής της εν λόγω υποχρέωσης των κρατών μελών να κοινοποιούν τα προς ανάκτηση ποσά θεσπίζονται στον κανονισμό (ΕΚ) αριθ. 885/2006. Το παράρτημα III του εν λόγω κανονισμού περιέχει το υπόδειγμα του πίνακα που όφειλαν τα κράτη μέλη να υποβάλουν το 2010. Βάσει των συμπληρωθέντων από τα κράτη μέλη πινάκων, η Επιτροπή πρέπει να αποφασίσει για τις οικονομικές συνέπειες της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως. Η παρούσα απόφαση λαμβάνεται με την επιφύλαξη των μελλοντικών αποφάσεων συμμόρφωσης, σύμφωνα με το άρθρο 32 παράγραφος 8 του κανονισμού (ΕΚ) αριθ. 1290/2005. (5) Σύμφωνα με το άρθρο 32 παράγραφος 6 του κανονισμού (ΕΚ) αριθ. 1290/2005, τα κράτη μέλη δύνανται να αποφασίσουν να μην επιδιώξουν ανάκτηση. Η απόφαση αυτή μπορεί να ληφθεί μόνον εάν το σύνολο των πραγματοποιηθέντων και των προβλεπόμενων εξόδων ανάκτησης υπερβαίνει το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας που έχει διαπιστωθεί και αναγνωριστεί σύμφωνα με το εθνικό δίκαιο του οικείου κράτους μέλους, του οφειλέτη ή των προσώπων που φέρουν τη νομική ευθύνη για την παρατυπία. Εάν η απόφαση αυτή έχει ληφθεί εντός τεσσάρων ετών από την αρχική διοικητική ή δικαστική διαπίστωση, ή εντός οκτώ ετών εάν η ανάκτηση βρίσκεται ενώπιον εθνικών δικαστηρίων, το 100 % των οικονομικών συνεπειών της μη ανάκτησης θα πρέπει να βαρύνει τον κοινοτικό προϋπολογισμό. Στην ανακεφαλαιωτική κατάσταση που αναφέρεται στο άρθρο 32 παράγραφος 3 του κανονισμού (ΕΚ) αριθ. 1290/2005 αναφέρονται τα ποσά για τα οποία το κράτος μέλος αποφάσισε να μην επιδιώξει την ανάκτηση καθώς και οι λόγοι για τη σχετική απόφαση. Τα ποσά αυτά δεν χρεώνονται στα οικεία κράτη μέλη και, κατά συνέπεια, βαρύνουν τον κοινοτικό προϋπολογισμό. Η παρούσα απόφαση λαμβάνεται με την επιφύλαξη μελλοντικών αποφάσεων συμμόρφωσης σύμφωνα με το άρθρο 32 παράγραφος 8 του εν λόγω κανονισμού. (6) Κατά την εκκαθάριση των λογαριασμών των εμπλεκόμενων οργανισμών πληρωμών, η Επιτροπή πρέπει να λαμβάνει υπόψη τα ποσά που ήδη παρακρατήθηκαν από τα οικεία κράτη μέλη βάσει της απόφασης 2010/258/ΕΕ. (7) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μελλοντικών αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την παρούσα απόφαση εκκαθαρίζονται οι λογαριασμοί των γερμανικών οργανισμών πληρωμών «Baden-Württemberg», «Hessen», «IBH» και «Helaba», όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ), για το οικονομικό έτος 2009. Τα ποσά που πρέπει να ανακτηθούν από κάθε εμπλεκόμενο κράτος μέλος ή να καταβληθούν σε κάθε εμπλεκόμενο κράτος μέλος βάσει της παρούσας απόφασης, συμπεριλαμβανομένων των ποσών που προκύπτουν από την εφαρμογή του άρθρου 32 παράγραφος 5 κανονισμού (ΕΚ) αριθ. 1290/2005, παρατίθενται σε παράρτημα. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 30 Νοεμβρίου 2010.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2010 σχετικά με τη θέσπιση ερωτηματολογίου το οποίο θα χρησιμοποιείται για την υποβολή εκθέσεων όσον αφορά στην εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων [κοινοποιηθείσα υπό τον αριθμό Ε(2010) 8279] (Κείμενο που παρουσιάζει ενδιαφέρον για τον ΕΟΧ) (2010/731/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων (1), και ιδίως το άρθρο 15, Εκτιμώντας τα ακόλουθα: (1) Ένα πρώτο ερωτηματολόγιο που θα χρησιμοποιηθεί για την υποβολή εκθέσεων σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων εκπονήθηκε με την απόφαση 2006/329/ΕΚ (2). Το εν λόγω ερωτηματολόγιο αφορούσε την περίοδο 2006 έως και 2008. (2) Με βάση την εμπειρία που αποκτήθηκε κατά την εφαρμογή της οδηγίας 2000/76/ΕΚ και τη χρήση του πρώτου ερωτηματολογίου, ένα νέο ερωτηματολόγιο θα πρέπει να συνταχθεί για την περίοδο 2009-2011. Για λόγους σαφήνειας, η απόφαση 2006/329/ΕΚ πρέπει να αντικατασταθεί. (3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε σύμφωνα με το άρθρο 6 της οδηγίας 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Τα κράτη μέλη χρησιμοποιούν το ερωτηματολόγιο που επισυνάπτεται στο παράρτημα για την υποβολή εκθέσεων σχετικά με την εφαρμογή της οδηγίας 2000/76/ΕΚ. 2. Οι εκθέσεις που υποβάλλονται καλύπτουν την περίοδο από 1ης Ιανουαρίου 2009 έως 31 Δεκεμβρίου 2011. Άρθρο 2 Η απόφαση 2006/329/ΕΚ καταργείται. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2010.

Προστασία του περιβάλλοντος

Περιβαλλοντική πολιτική


ΚΑΝΟΝΙΣΜΌΣ (ΕΕ) αριθ. 1109/2010 ΤΗΣ ΕΠΙΤΡΟΠΉΣ της 30ής Νοεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2010.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1110/2010 ΤΗΣ ΕΠΙΤΡΟΠΉΣ της 30ής Νοεμβρίου 2010 για τον καθορισμό των εισαγωγικών δασμών στον τομέα των σιτηρών από την 1η Δεκεμβρίου 2010 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002, ex 1005 εκτός από τα υβρίδια προς σπορά, και ex 1007 εκτός από τα υβρίδια προς σπορά, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 %, μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον δασμολογικό συντελεστή του κοινού δασμολογίου. (2) Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά. (3) Σύμφωνα με τις διατάξεις του άρθρου 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002 00, 1005 10 90, 1005 90 00 και 1007 00 90 είναι η ημερήσια αντιπροσωπευτική τιμή εισαγωγής cif που ορίζεται βάσει της μεθόδου που προβλέπεται στο άρθρο 5 του εν λόγω κανονισμού. (4) Είναι σκόπιμο να καθοριστούν οι εισαγωγικοί δασμοί για την περίοδο από την 1η Δεκεμβρίου 2010, οι οποίοι θα ισχύουν έως τον εκ νέου καθορισμό τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την 1η Δεκεμβρίου 2010, οι εισαγωγικοί δασμοί στον τομέα των σιτηρών οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007 καθορίζονται στο παράρτημα I του παρόντος κανονισμού βάσει των στοιχείων του παραρτήματος II. Άρθρο 2 Ο παρών κανονισμός αρχίζει να ισχύει την 1η Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2010.

Εμπορικές πράξεις

Εμπορική νομοθεσία


ΟΔΗΓΊΑ 2010/82/ΕΕ ΤΗΣ ΕΠΙΤΡΟΠΉΣ της 29ης Νοεμβρίου 2010 για την τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας tetraconazole (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση, Εκτιμώντας τα ακόλουθα: (1) Με την οδηγία 2009/82/ΕΚ (2) του Συμβουλίου η tetraconazole καταχωρίστηκε ως δραστική ουσία στο παράρτημα I της οδηγίας 91/414/ΕΟΚ για να χρησιμοποιείται ως μυκητοκτόνο. (2) Εντούτοις, η εν λόγω καταχώριση περιορίζεται στις χρήσεις της εν λόγω ουσίας σε φυτά μεγάλης καλλιέργειας, με περιορισμένο ρυθμό και χρονοδιάγραμμα εφαρμογής. Οι χρήσεις της εν λόγω ουσίας σε μήλα και σταφύλια απαγορεύονται εντελώς. Οι περιορισμοί αυτοί ήταν απαραίτητοι, διότι κατά τον χρόνο της καταχώρισης οι απαιτούμενες πληροφορίες για την αξιολόγηση των υπόγειων υδάτων ήσαν ανεπαρκείς, ιδιαίτερα όσον αφορά τον κίνδυνο μόλυνσης από δύο μεταβολίτες οι οποίοι δεν είχαν προσδιοριστεί από την κοινοποιούσα εταιρεία. Όσον αφορά τις χρήσεις της εν λόγω ουσίας σε μήλα και σταφύλια, οι απαιτούμενες πληροφορίες για την αξιολόγηση του κινδύνου για τους καταναλωτές δεν ήσαν πλήρεις. (3) Η κοινοποιούσα εταιρεία Isagro ζήτησε τροποποίηση της καταχώρισης της tetraconazole για την επέκταση της χρήσης της ως μυκητοκτόνου με την κατάργηση των περιορισμών που ισχύουν. Υπέβαλε περαιτέρω επιστημονικά δεδομένα προς υποστήριξη του αιτήματός της. (4) Η Ιταλία, η οποία είχε οριστεί κράτος μέλος εισηγητής με τον κανονισμό (ΕΚ) αριθ. 1490/2002 της Επιτροπής (3), αξιολόγησε τα εν λόγω δεδομένα και υπέβαλε στην Επιτροπή στις 10 Φεβρουαρίου 2010 προσθήκη στο σχέδιο έκθεσης αξιολόγησης σχετικά με την tetraconazole, το οποίο διανεμήθηκε για τη διατύπωση παρατηρήσεων στα άλλα κράτη μέλη και στην Ευρωπαϊκή Αρχή Ασφάλειας των Τροφίμων (ΕΑΑΤ). Το σχέδιο έκθεσης αξιολόγησης από κοινού με την εν λόγω προσθήκη επανεξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 28 Οκτωβρίου 2010 με τη μορφή έκθεσης ανασκόπησης της Επιτροπής για την tetraconazole. (5) Τα νέα δεδομένα που υποβλήθηκαν από την κοινοποιούσα εταιρεία και η νέα αξιολόγηση που πραγματοποίησε το κράτος μέλος εισηγητής επισημαίνουν ότι η ζητούμενη επέκταση της χρήσης δεν συνεπάγεται πρόσθετους κινδύνους πέραν εκείνων που ήδη ελήφθησαν υπόψη στις ειδικές διατάξεις για την tetraconazole στο παράρτημα I της οδηγίας 91/414/ΕΟΚ και στην έκθεση ανασκόπησης της Επιτροπής για την εν λόγω ουσία. Ειδικότερα, όσον αφορά τον κίνδυνο μόλυνσης των υπόγειων υδάτων, το κράτος μέλος εισηγητής θεωρεί ότι η νέα μελέτη που υποβλήθηκε από την κοινοποιούσα εταιρεία προσδιορίζει τους εν λόγω μεταβολίτες και ότι δεν υφίσταται απαράδεκτο επίπεδο έκπλυσης. Όσον αφορά τη χρήση σε μήλα και σταφύλια, κατέληξε στο συμπέρασμα ότι τα στοιχεία για τα κατάλοιπα, όπως συμπληρώθηκαν βάσει νέων επιτόπου δοκιμών υπό την εποπτεία ειδικών, δείχνουν ότι δεν υπάρχουν κίνδυνοι λόγω οξείας και χρόνιας πρόσληψης από τους καταναλωτές. (6) Σύμφωνα με το άρθρο 5 παράγραφος 1 στοιχεία α) και β) της οδηγίας 91/414/ΕΟΚ, κρίνεται συνεπώς δικαιολογημένη η τροποποίηση των συγκεκριμένων διατάξεων για την tetraconazole με την άρση των περιορισμών στη χρήση της ως μυκητοκτόνου. (7) Επομένως, κρίνεται σκόπιμο να τροποποιηθεί αναλόγως η οδηγία 91/414/ΕΟΚ. (8) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Στο παράρτημα I της οδηγίας 91/414/ΕΟΚ, στη στήλη «Ειδικές διατάξεις» της σειράς για την «tetraconazole», το μέρος Α αντικαθίσταται ως εξής: «ΜΈΡΟΣ Α Επιτρέπεται να χρησιμοποιείται μόνο ως μυκητοκτόνο». Άρθρο 2 Τα κράτη μέλη θεσπίζουν και δημοσιεύουν, το αργότερο έως τις 31 Μαρτίου 2011, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας. Εφαρμόζουν τις εν λόγω διατάξεις από την 1η Απριλίου 2011. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 29 Νοεμβρίου 2010.

Χημική βιομηχανία

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΚΑΝΟΝΙΣΜΌΣ (ΕΕ) αριθ. 1104/2010 ΤΗΣ ΕΠΙΤΡΟΠΉΣ της 29ης Νοεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 30 Νοεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Νοεμβρίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1100/2010 ΤΗΣ ΕΠΙΤΡΟΠΉΣ της 26ης Νοεμβρίου 2010 για παρέκκλιση από τον κανονισμό (ΕΚ) αριθ. 891/2009, όσον αφορά τους εισαγωγικούς δασμούς για τη ζάχαρη παραχωρήσεων CXL με αύξοντες αριθμούς 09.4317, 09.4318, 09.4319 και 09.4320 κατά την περίοδο εμπορίας 2010/2011 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση της κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 187, σε συνδυασμό με το άρθρο 4, Εκτιμώντας τα ακόλουθα: (1) Οι τιμές της ακατέργαστης ζάχαρης ζαχαροκάλαμου στην παγκόσμια αγορά είναι σταθερά υψηλές από την αρχή της περιόδου εμπορίας 2010/2011. Από τις προβλέψεις των τιμών της παγκόσμιας αγοράς που βασίζονται στην προθεσμιακή αγορά ζάχαρης της Νέας Υόρκης για τις περιόδους του Μαρτίου, Μαΐου και Ιουλίου 2011 προκύπτουν και πάλι σταθερά υψηλές τιμές στην παγκόσμια αγορά. (2) Το προβλεπόμενο ισοζύγιο ζάχαρης της ΕΕ για την περίοδο εμπορίας 2010/2011 δείχνει αρνητική διαφορά 0,2 εκατ. τόνους μεταξύ της χρήσης και της ποσότητας που έπρεπε να είναι διαθέσιμη. Η συσσωρευμένη αρνητική διαφορά μεταξύ της χρήσης και της διαθεσιμότητας κατά τις δύο τελευταίες περιόδους εμπορίας, η οποία εκτιμάται σε 0,6 εκατ. τόνους, μπορεί να έχει ως αποτέλεσμα το χαμηλότερο επίπεδο τελικών αποθεμάτων από την εφαρμογή της μεταρρύθμισης του 2006. Οποιαδήποτε περαιτέρω έλλειψη εισαγωγών μπορεί να διαταράξει τον εφοδιασμό της αγοράς ζάχαρης της Ευρωπαϊκής Ένωσης και να αυξήσει την τιμή της ζάχαρης στην εσωτερική αγορά της ΕΕ. (3) Σύμφωνα με τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (2), οι εισαγωγές ζάχαρης παραχωρήσεων CXL με αύξοντες αριθμούς 09.4317, 09.4318, 09.4319 και 09.4320 υπόκεινται σε δασμό 98 ευρώ ανά τόνο στο πλαίσιο της ποσόστωσης. Λαμβανομένου υπόψη του υψηλού επιπέδου των τιμών της παγκόσμιας αγοράς για την ακατέργαστη ζάχαρη ζαχαροκάλαμου, η εισαγωγή ακατέργαστης ζάχαρης ζαχαροκάλαμου για ραφινάρισμα με δασμό 98 ευρώ ανά τόνο στο πλαίσιο της ποσόστωσης είναι οικονομικά ασύμφορη και ενδέχεται να διαταράξει τον εφοδιασμό της ευρωπαϊκής αγοράς. (4) Δεδομένου ότι η κατάσταση αυτή ενδέχεται να συνεχιστεί, θα πρέπει να ανασταλεί ο δασμός των 98 ευρώ ανά τόνο στο πλαίσιο της ποσόστωσης για το υπόλοιπο διάστημα της περιόδου εμπορίας 2010/2011. Συνεπώς, κρίνεται σκόπιμο να δοθεί η δυνατότητα σε όλους τους ενδιαφερόμενους επιχειρηματίες να υποβάλουν αιτήσεις πιστοποιητικών ζάχαρης παραχωρήσεων CXL με μηδενικό εισαγωγικό δασμό από την 1η Δεκεμβρίου 2010 έως την 31η Αυγούστου 2011. (5) Τα πιστοποιητικά εισαγωγής τα οποία εκδόθηκαν πριν από την 1η Δεκεμβρίου 2010 για τις ποσοστώσεις CXL θα πρέπει να συνεχίσουν να ισχύουν υπό τους ισχύοντες όρους κατά την περίοδο υποβολής των αιτήσεων. Ωστόσο, για την προστασία της δικαιολογημένης εμπιστοσύνης, οι σχετικοί επιχειρηματίες θα πρέπει να έχουν τη δυνατότητα να επιστρέφουν τα πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει στην αρμόδια αρχή, χωρίς την επιβολή της κύρωσης που προβλέπεται στο άρθρο 15 παράγραφος 1 του κανονισμού (ΕΚ) αριθ. 891/2009. (6) Η Διαχειριστική Επιτροπή για την Κοινή Οργάνωση των Γεωργικών Αγορών δεν διατύπωσε γνώμη εντός της προθεσμίας που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Κατά παρέκκλιση από το άρθρο 3 παράγραφος 1 και το άρθρο 10 δεύτερο εδάφιο του κανονισμού (ΕΚ) αριθ. 891/2009, ο εισαγωγικός δασμός για τη ζάχαρη παραχωρήσεων CXL με αύξοντες αριθμούς 09.4317, 09.4318, 09.4319 και 09.4320 μηδενίζεται έως τις 31 Αυγούστου 2011. 2. Τα πιστοποιητικά για τη ζάχαρη παραχωρήσεων CXL τα οποία εκδόθηκαν πριν από την 1η Δεκεμβρίου 2010 μπορούν να συνεχίσουν να χρησιμοποιούνται υπό τους όρους που ίσχυαν κατά την περίοδο υποβολής των αιτήσεων αυτών. Εναλλακτικά, τα πιστοποιητικά μπορούν να επιστραφούν και στην περίπτωση αυτή δεν επιβάλλεται η κύρωση που προβλέπεται στο άρθρο 15 παράγραφος 1 του κανονισμού (ΕΚ) αριθ. 891/2009. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Δεκεμβρίου 2010. Ο παρών κανονισμός λήγει στις 31 Αυγούστου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Νοεμβρίου 2010.

ΤΕΛΩΝΕΙΑΚΗ ΝΟΜΟΘΕΣΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 σχετικά με την εκκαθάριση των λογαριασμών ορισμένων οργανισμών πληρωμών στη Γαλλία όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008 [κοινοποιηθείσα υπό τον αριθμό Ε(2010) 8220] (Το κείμενο στη γαλλική γλώσσα είναι το μόνο αυθεντικό) (2010/721/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33, Μετά από διαβούλευση με την επιτροπή του Ταμείου, Εκτιμώντας τα ακόλουθα: (1) Με τις αποφάσεις της Επιτροπής 2009/373/ΕΚ (2) και 2010/59/ΕΕ (3) εκκαθαρίστηκαν, για το οικονομικό έτος 2008, οι λογαριασμοί όλων των οργανισμών πληρωμών πλην εκείνων του γερμανικού οργανισμού πληρωμών «Bayern», του ελληνικού οργανισμού πληρωμών «ΟΠΕΚΕΠΕ», του γαλλικού οργανισμού πληρωμών «ODARC» και του ιταλικού οργανισμού πληρωμών «ARBEA». (2) Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) όσον αφορά την πληρότητα, την ακρίβεια και την ειλικρίνεια των λογαριασμών που υπέβαλε ο γαλλικός οργανισμός πληρωμών «ODARC». (3) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εκκαθαρίζονται οι λογαριασμοί του γαλλικού οργανισμού πληρωμών «ODARC» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008. Στο παράρτημα παρατίθενται τα ποσά προς ανάκτηση από κάθε κράτος μέλος ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005. Άρθρο 2 Η παρούσα απόφαση απευθύνεται στη Γαλλική Δημοκρατία. Βρυξέλλες, 26 Νοεμβρίου 2010.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 που απορρίπτει τη λύση που πρότεινε η Αυστρία δυνάμει του άρθρου 10 του κανονισμού (ΕΟΚ, Ευρατόμ) αριθ. 1553/89 του Συμβουλίου σχετικά με τον υπολογισμό του στοιχείου ιδιωτικής χρήσης του συμψηφισμού στη βάση των ιδίων πόρων ΦΠΑ που απορρέει από τον περιορισμό του δικαιώματος έκπτωσης του ΦΠΑ δυνάμει του άρθρου 176 της οδηγίας 2006/112/ΕΚ του Συμβουλίου [κοινοποιηθείσα υπό τον αριθμό Ε(2010) 8206] (Το κείμενο στη γερμανική γλώσσα είναι το μόνο αυθεντικό) (2010/719/ΕΕ, Ευρατόμ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 10 παράγραφος 2, Κατόπιν διαβουλεύσεων με τη συμβουλευτική επιτροπή των ιδίων πόρων, Εκτιμώντας τα ακόλουθα: (1) Ο συμψηφισμός στη βάση των πόρων ΦΠΑ βασίζεται στο άρθρο 6 παράγραφος 4 του κανονισμού (ΕΟΚ, Ευρατόμ) αριθ. 1553/89, το οποίο ορίζει ότι όταν κράτος μέλος περιορίζει ή αποκλείει το δικαίωμα έκπτωσης του ΦΠΑ εισροών, βάσει του άρθρου 176 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2), τότε η βάση των ιδίων πόρων ΦΠΑ μπορεί να καθοριστεί όπως θα καθοριζόταν εάν δεν είχε περιοριστεί το δικαίωμα έκπτωσης. Αυτό ισχύει μόνο όσον αφορά την αγορά προϊόντων πετρελαίου και επιβατικών αυτοκινήτων που χρησιμοποιούνται για επαγγελματικούς σκοπούς, καθώς και τις δαπάνες που συνδέονται με τη χρηματοδοτική μίσθωση, την ενοικίαση, τη συντήρηση και την επισκευή των εν λόγω αυτοκινήτων. Η Αυστρία πρότεινε μια λύση για τον υπολογισμό του στοιχείου ιδιωτικής χρήσης του συμψηφισμού στη εναρμονισμένη βάση των ιδίων πόρων ΦΠΑ. (2) Σύμφωνα με το άρθρο 13 παράγραφος 3 του κανονισμού (ΕΟΚ, Ευρατόμ) αριθ. 1553/89, η λύση που πρότεινε η Αυστρία εξετάστηκε στο σύνολό της από τη συμβουλευτική επιτροπή των ιδίων πόρων κατά τη συνεδρίασή της στις 26 Οκτωβρίου 2010. Κατά την εξέταση της λύσης προέκυψαν στο πλαίσιο της επιτροπής διάφορες γνώμες. Σχέδιο απόφασης που απορρίπτει τη λύση που υπέβαλε η Αυστρία υποβλήθηκε στη συμβουλευτική επιτροπή των ιδίων πόρων η οποία εξέδωσε ευνοϊκή γνώμη στις 26 Οκτωβρίου 2010. (3) Κατά τον υπολογισμό της ιδιωτικής χρήσης, ελλείψει πραγματικών στοιχείων, μπορούν να χρησιμοποιηθούν εναλλακτικές μέθοδοι. Για να εξασφαλίζεται ότι οι μέθοδοι αυτές συμβάλλουν στην ομοιομορφία κατά τον υπολογισμό του συμψηφισμού, πρέπει να βασίζονται σε γενικά αποδεκτές υποθέσεις. (4) Η Αυστρία απαιτεί από τους φορολογουμένους να παρέχουν πραγματικά στοιχεία σχετικά με την ιδιωτική χρήση των επαγγελματικών αυτοκινήτων. Ωστόσο, για λόγους διοικητικής απλούστευσης, η Αυστρία πρότεινε μια λύση για τον υπολογισμό της ιδιωτικής χρήσης που περιλαμβάνει γενικά στατιστικά στοιχεία συνδυασμένα με ποσά απομείωσης αξίας, που δεν προβλέπονται για τον καθορισμό της ιδιωτικής χρήσης. Δεδομένου ότι με την προτεινόμενη λύση το στοιχείο ιδιωτικής χρήσης χρησιμοποιείται σε αναλογία πολύ μικρότερη από ό,τι σε άλλα κράτη μέλη, δεν συμβιβάζεται με την απαιτούμενη ομοιομορφία κατά τον υπολογισμό του συμψηφισμού. Η λύση που πρότεινε η Αυστρία σχετικά με τον υπολογισμό της αναλογίας ιδιωτικής χρήσης των αυτοκινήτων που αγοράζονται από τις επιχειρήσεις πρέπει επομένως να απορριφθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η λύση που πρότεινε η Αυστρία σχετικά με τον υπολογισμό της αναλογίας ιδιωτικής χρήσης των αυτοκινήτων που αγοράζονται από τις επιχειρήσεις απορρίπτεται. Άρθρο 2 Η παρούσα απόφαση απευθύνεται στη Δημοκρατία της Αυστρίας. Βρυξέλλες, 26 Νοεμβρίου 2010.

Φόροι καταναλώσεως

Έμμεση φορολογία


ΕΠΙΤΡΟΠΉ ΠΟΛΙΤΙΚΉΣ ΚΑΙ ΑΣΦΆΛΕΙΑΣ ΑΠΌΦΑΣΗ ATALANTA/5/2010 της 26ης Νοεμβρίου 2010 σχετικά με τον διορισμό Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (2010/753/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 38, Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (Atalanta) και ιδίως το άρθρο 6, Εκτιμώντας τα ακόλουθα: (1) Σύμφωνα με το άρθρο 6 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει αποφάσεις σχετικά με τον διορισμό Διοικητή Δυνάμεων της ΕΕ. (2) Στις 19 Ιουλίου 2010, η ΕΠΑ εξέδωσε την απόφαση Atalanta/4/2010 (2), με την οποία ο υποναύαρχος Philippe COINDREAU διορίστηκε Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας. (3) Ο Διοικητής Επιχειρήσεων της ΕΕ συνέστησε τον διορισμό του υποναυάρχου Juan RODRÍGUEZ GARAT ως νέου Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας. (4) H στρατιωτική επιτροπή της ΕΕ υποστηρίζει την εν λόγω σύσταση. (5) Σύμφωνα με το άρθρο 5 του πρωτοκόλλου (αριθ. 22) σχετικά με τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο υποναύαρχος Juan RODRÍGUEZ GARAT διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας. Άρθρο 2 Η παρούσα απόφαση αρχίζει να ισχύει τη 14η Δεκεμβρίου 2010. Βρυξέλλες, 26 Νοεμβρίου 2010.

Ένοπλες δυνάμεις

ΕΘΝΙΚΗ ΑΜΥΝΑ

ΔΙΕΘΝΕΙΣ ΣΧΕΣΕΙΣ


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 σχετικά με την εκκαθάριση των λογαριασμών ορισμένων οργανισμών πληρωμών στη Γερμανία και στην Ισπανία όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2009 [κοινοποιηθείσα υπό τον αριθμό Ε(2010) 8223] (Τα κείμενα στη γερμανική και ισπανική γλώσσα είναι τα μόνα αυθεντικά) (2010/722/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33, Μετά από διαβούλευση με την επιτροπή του Ταμείου, Εκτιμώντας τα ακόλουθα: (1) Με την απόφαση 2009/263/ΕΕ της Επιτροπής (2) εκκαθαρίστηκαν, για το οικονομικό έτος 2009, οι λογαριασμοί όλων των οργανισμών πληρωμών πλην εκείνων των γερμανικών οργανισμών πληρωμών «Baden-Württemberg», «Bayern», «Hessen», «Rheinland-Pfalz», «Thüringen», «IBH» και «Helaba», των ισπανικών οργανισμών πληρωμών «Andalucia» και «Asturias», του ιταλικού οργανισμού πληρωμών «ARBEA» και του ρουμανικού οργανισμού πληρωμών «PARDF». (2) Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) όσον αφορά την πληρότητα, την ακρίβεια και την ειλικρίνεια των λογαριασμών που υποβλήθηκαν από τους γερμανικούς οργανισμούς πληρωμών «Baden-Württemberg», «Hessen», «IBH», «Helaba» και «Thüringen» και από τους ισπανικούς οργανισμούς πληρωμών «Andalucia» και «Asturias». (3) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εκκαθαρίζονται οι λογαριασμοί των γερμανικών οργανισμών πληρωμών «Baden-Württemberg», «Hessen», «IBH», «Helaba» και «Thüringen» και των ισπανικών οργανισμών πληρωμών «Andalucia» και «Asturias» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2009. Στο παράρτημα παρατίθενται τα ποσά προς ανάκτηση από κάθε κράτος μέλος ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας και στο Βασίλειο της Ισπανίας. Βρυξέλλες, 26 Νοεμβρίου 2010.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 με την οποία επιτρέπεται στην Πορτογαλία να χρησιμοποιήσει δεδομένα που αφορούν τα έτη που προηγούνται του προτελευταίου έτους για τον υπολογισμό της βάσης των ιδίων πόρων ΦΠΑ [κοινοποιηθείσα υπό τον αριθμό Ε(2010) 8209] (Το κείμενο στην πορτογαλική γλώσσα είναι το μόνο αυθεντικό) (2010/720/ΕΕ, Ευρατόμ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 4 παράγραφος 4 δεύτερο εδάφιο, Κατόπιν διαβουλεύσεων με τη συμβουλευτική επιτροπή των ιδίων πόρων, Εκτιμώντας τα ακόλουθα: (1) Η Πορτογαλία ζήτησε εξουσιοδότηση από την Επιτροπή προκειμένου να χρησιμοποιήσει εθνικούς λογαριασμούς ετών προγενέστερων του προτελευταίου έτους για τον υπολογισμό της βάσης των ιδίων πόρων που προέρχονται από τον ΦΠΑ για το οικονομικό έτος 2009. (2) Για τους σκοπούς της κατανομής των πράξεων κατά στατιστική κατηγορία όπως προβλέπεται στο άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89 του Συμβουλίου, η Πορτογαλία δεν μπορεί να χρησιμοποιήσει τους εθνικούς λογαριασμούς που αναφέρονται στο προτελευταίο έτος πριν από το οικονομικό έτος για το οποίο υπολογίζεται η βάση των πόρων που προέρχονται από τον ΦΠΑ, αφού μόνον οι εθνικοί λογαριασμοί του 2006 είναι αρκετά λεπτομερείς ώστε να καταστεί δυνατός ο υπολογισμός του σταθμισμένου μέσου όρου που αφορά το οικονομικό έτος 2009. Συνεπώς, η Πορτογαλία πρέπει να εξουσιοδοτηθεί να χρησιμοποιήσει τους εθνικούς λογαριασμούς του 2006, ώστε να καταστεί δυνατός ο υπολογισμός του σταθμισμένου μέσου όρου που αφορά το οικονομικό έτος 2009, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τους σκοπούς της κατανομής των πράξεων κατά στατιστική κατηγορία, η Πορτογαλία εξουσιοδοτείται να χρησιμοποιήσει στοιχεία από τους εθνικούς λογαριασμούς του 2006 για τον υπολογισμό της βάσης των ιδίων πόρων ΦΠΑ για το οικονομικό έτος 2009. Άρθρο 2 Η παρούσα απόφαση απευθύνεται στην Πορτογαλική Δημοκρατία. Βρυξέλλες, 26 Νοεμβρίου 2010.

Φόροι καταναλώσεως

Έμμεση φορολογία


ΚΑΝΟΝΙΣΜΌΣ (ΕΕ) αριθ. 1087/2010 ΤΗΣ ΕΠΙΤΡΟΠΉΣ της 25ης Νοεμβρίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 1083/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 26 Νοεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Νοεμβρίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 1085/2010 ΤΗΣ ΕΠΙΤΡΟΠΉΣ της 25ης Νοεμβρίου 2010 για το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων για την εισαγωγή γλυκοπατάτας, μανιόκας, αμύλου μανιόκας και άλλων προϊόντων τα οποία υπάγονται στους κωδικούς ΣΟ 0714 90 11 και ΣΟ 0714 90 19 και για την τροποποίηση του κανονισμού (ΕΕ) αριθ. 1000/2010 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Μετά από τις συμφωνίες που συνήφθησαν στο πλαίσιο των πολυμερών εμπορικών διαπραγματεύσεων του Παγκόσμιου Οργανισμού Εμπορίου (ΠΟΕ), η Επιτροπή κατάρτισε κατάλογο «CXL - Ευρωπαϊκές Κοινότητες» (εφεξής: ο «κατάλογος CXL») ο οποίος συγκεντρώνει τις παραχωρήσεις που χορηγούνται. Ο κατάλογος αυτός επιβάλλει στην Ένωση το άνοιγμα ορισμένων ετήσιων δασμολογικών ποσοστώσεων για τα προϊόντα τα οποία υπάγονται στους κωδικούς ΣΟ 0714 10 91, ex 0714 10 98, 0714 90 11 και 0714 90 19 καταγωγής Ινδονησίας, Λαϊκής Δημοκρατίας της Κίνας (Κίνα), άλλων συμβαλλόμενων μερών του ΠΟΕ εκτός από την Ταϊλάνδη, και ορισμένων τρίτων χωρών οι οποίες δεν είναι μέλη του ΠΟΕ. Στο πλαίσιο των ποσοστώσεων αυτών, ο τελωνειακός δασμός περιορίζεται σε 6 % κατ’ αξίαν. Τις ποσοστώσεις αυτές πρέπει να τις ανοίξει σε πολυετή βάση και να τις διαχειριστεί η Επιτροπή. (2) Σύμφωνα με τον κατάλογο CXL, η Ένωση υποχρεούται επίσης να ανοίξει δύο δασμολογικές ποσοστώσεις γλυκοπατάτας με μηδενικό δασμό που υπάγονται στον κωδικό ΣΟ 0714 20 90 υπέρ της Κίνας και άλλων τρίτων χωρών, αντίστοιχα, καθώς και δύο δασμολογικές ποσοστώσεις αμύλου μανιόκας που υπάγονται στον κωδικό ΣΟ 1108 14 00 υπέρ άλλων τρίτων χωρών. (3) Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης σχετικά με τις διαβουλεύσεις δυνάμει του άρθρου ΧΧΙΙΙ της ΓΣΔΕ (2) (εφεξής «συμφωνία με την Ταϊλάνδη»), η οποία εγκρίθηκε με την απόφαση 96/317/ΕΚ του Συμβουλίου, της 13ης Μαΐου 1996, σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη δυνάμει του άρθρου ΧΧΙΙΙ της ΓΣΔΕ (3), προβλέπει το άνοιγμα συμπληρωματικής αυτόνομης ετήσιας δασμολογικής ποσόστωσης αμύλου μανιόκας 10 500 τόνων, εκ των οποίων οι 10 000 τόνοι προορίζονται για την Ταϊλάνδη. Ο δασμός που εφαρμόζεται ισούται προς τον ισχύοντα δασμό του μάλλον ευνοούμενου κράτους (ΜΕΚ), μειωμένου κατά 100 ευρώ ανά τόνο. (4) Οι λεπτομερείς κανόνες εφαρμογής για τη διαχείριση του συνόλου των εν λόγω δασμολογικών ποσοστώσεων εισαγωγής, εφεξής καλούμενες «οι ποσοστώσεις», θεσπίζονται επί του παρόντος στον κανονισμό (ΕΚ) αριθ. 2402/96 της Επιτροπής, της 17ης Δεκεμβρίου 1996, για το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων γλυκοπατάτας και αμύλου μανιόκας (4) καθώς και στον κανονισμό (ΕΚ) αριθ. 27/2008 της Επιτροπής, της 15ης Ιανουαρίου 2008, όσον αφορά το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων για τα προϊόντα τα οποία υπόκεινται στους κωδικούς ΣΟ 0714 10 91, ex 0714 10 98, 0714 90 11 και 0714 90 19 καταγωγής ορισμένων τρίτων χωρών άλλων από την Ταϊλάνδη (5). (5) Η εφαρμογή της αρχής της «κατά προτεραιότητα εξυπηρέτησης» κρίθηκε θετική σε άλλους γεωργικούς τομείς και για λόγους διοικητικής απλοποίησης πρέπει στο εξής οι εν λόγω ποσοστώσεις να αποτελούν αντικείμενο διαχείρισης σύμφωνα με τη μέθοδο που αναφέρεται στο άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007. Η διαχείριση πρέπει να γίνεται σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (6). (6) Λαμβανομένων υπόψη των ιδιαιτεροτήτων που συνδέονται με τη μετάβαση από ένα σύστημα διαχείρισης στο άλλο, είναι σκόπιμο να μην εφαρμοστεί το άρθρο 308γ παράγραφοι 2 και 3 του κανονισμού (ΕΟΚ) αριθ. 2454/93 για την ποσοστωτική περίοδο από την 1η Ιανουαρίου 2011 έως τις 31 Δεκεμβρίου 2011. (7) Όσον αφορά τις γλυκοπατάτες, πρέπει να γίνει διαφοροποίηση μεταξύ εκείνων που προορίζονται για ανθρώπινη κατανάλωση και των λοιπών προϊόντων· είναι συνεπώς σκόπιμο να καθορισθεί ο τρόπος παρουσίασης και συσκευασίας της γλυκοπατάτας που προορίζεται για την προαναφερθείσα χρήση και υπάγεται στον κωδικό ΣΟ 0714 20 10, και να θεωρείται ότι υπάγονται στον κωδικό ΣΟ 0714 20 90 τα προϊόντα που δεν πληρούν τους όρους παρουσίασης και συσκευασίας που έχουν καθορισθεί κατ' αυτόν τον τρόπο. (8) Είναι ανάγκη να διατηρηθεί ένα σύστημα διαχείρισης το οποίο διασφαλίζει ότι μόνον τα προϊόντα καταγωγής Ινδονησίας, Κίνας και Ταϊλάνδης μπορούν να εισάγονται στο πλαίσιο των ποσοστώσεων που έχουν χορηγηθεί στις χώρες αυτές. Πρέπει να διευκρινίζεται το είδος του αποδεικτικού πιστοποίησης της καταγωγής των προϊόντων το οποίο πρέπει να προσκομίζεται για να τυγχάνουν τα προϊόντα των δασμολογικών ποσοστώσεων βάσει της αρχής της κατά προτεραιότητα εξυπηρέτησης. (9) Ως εκ τούτου, πρέπει να καταργηθούν οι κανονισμοί (ΕΚ) αριθ. 2402/96 και (ΕΚ) αριθ. 27/2008 και να αντικατασταθούν από νέο κανονισμό. Πάντως είναι σκόπιμη η διατήρηση των εν λόγω κανονισμών σε ισχύ για τα πιστοποιητικά εισαγωγής τα οποία έχουν εκδοθεί για τις ποσοστωτικές περιόδους εισαγωγής που είναι προγενέστερες των περιόδων που καλύπτει ο παρών κανονισμός. (10) Οι διατάξεις που προβλέπονται στα άρθρα 1, 2 και 3 του κανονισμού (ΕΕ) αριθ. 1000/2010 της Επιτροπής, της 3ης Νοεμβρίου 2010, για τη θέσπιση παρεκκλίσεων από τους κανονισμούς (ΕΚ) αριθ. 2402/96, (ΕΚ) αριθ. 2058/96, (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1918/2006, (ΕΚ) αριθ. 1964/2006, (ΕΚ) αριθ. 27/2008, (ΕΚ) αριθ. 1067/2008 και (ΕΚ) αριθ. 828/2009 όσον αφορά τις ημερομηνίες υποβολής αιτήσεων και έκδοσης πιστοποιητικών εισαγωγής για το 2011 στο πλαίσιο των δασμολογικών ποσοστώσεων που αφορούν τις γλυκοπατάτες, το άμυλο μανιόκας, τη μανιόκα, τα σιτηρά, το ρύζι, τη ζάχαρη και το ελαιόλαδο, και για τη θέσπιση παρεκκλίσεων από τους κανονισμούς (ΕΚ) αριθ. 382/2008, (ΕΚ) αριθ. 1518/2003, (ΕΚ) αριθ. 596/2004, (ΕΚ) αριθ. 633/2004 και (ΕΚ) αριθ. 951/2006 όσον αφορά τις ημερομηνίες έκδοσης πιστοποιητικών εξαγωγής για το 2011 στους τομείς του βοείου κρέατος, του χοιρείου κρέατος, των αυγών, του κρέατος πουλερικών και της ζάχαρης και της ισογλυκόζης εκτός ποσόστωσης (7) δεν είναι πλέον κατάλληλες, λαμβανομένης υπόψη της μετάβασης της διαχείρισης των εν λόγω ποσοστώσεων στο σύστημα της «κατά προτεραιότητα εξυπηρέτησης» που αναφέρεται στο άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007. Είναι, συνεπώς, σκόπιμο να καταργηθούν. (11) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Με τον παρόντα κανονισμό ανοίγονται οι δασμολογικές ποσοστώσεις εισαγωγής που αναφέρονται στο παράρτημα. Η διαχείριση των εν λόγω ποσοστώσεων γίνεται βάσει ημερολογιακού έτους, από την 1η Ιανουαρίου 2011. Άρθρο 2 Οι ποσοστώσεις που αναφέρονται στο παράρτημα αποτελούν αντικείμενο διαχείρισης σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93. Δεν εφαρμόζονται οι παράγραφοι 2 και 3 του άρθρου 308γ του εν λόγω κανονισμού για την ποσοστωτική περίοδο από την 1η Ιανουαρίου 2011 έως τις 31 Δεκεμβρίου 2011. Άρθρο 3 Το ευεργέτημα της υπαγωγής στις δασμολογικές ποσοστώσεις με αύξοντες αριθμούς 09.0125, 09.0126 ή 09.0124 ή 09.0127 που αναφέρονται στο παράρτημα για τα προϊόντα καταγωγής Ταϊλάνδης, Ινδονησίας ή Λαϊκής Δημοκρατίας της Κίνας, αντίστοιχα, υπόκειται στην προσκόμιση πιστοποιητικού καταγωγής το οποίο εκδίδουν οι αρμόδιες αρχές σύμφωνα με τα άρθρα 55 έως 65 του κανονισμού (ΕΟΚ) αριθ. 2454/93. Άρθρο 4 1. Για τους σκοπούς του παρόντος κανονισμού, θεωρείται ότι προορίζονται για ανθρώπινη κατανάλωση κατά την έννοια του κωδικού ΣΟ 0714 20 10, οι γλυκοπατάτες, νωπές και ολόκληρες, οι οποίες είναι σε άμεση συσκευασία κατά την ολοκλήρωση των τελωνειακών διατυπώσεων διάθεσης σε ελεύθερη κυκλοφορία. 2. Οι διατάξεις του παρόντος κανονισμού εφαρμόζονται μόνο στις γλυκοπατάτες που δεν προορίζονται για ανθρώπινη κατανάλωση, κατά την έννοια του ορισμού που προβλέπεται στην παράγραφο 1. 3. Για την εφαρμογή του παρόντος κανονισμού, τα προϊόντα που υπάγονται στον κωδικό ΣΟ ex 0714 10 98 είναι προϊόντα άλλα από τους σβόλους που λαμβάνονται από αλεύρια και σιμιγδάλια που υπάγονται στον κωδικό ΣΟ 0714 10 98. Άρθρο 5 Οι κανονισμοί (ΕΚ) αριθ. 2402/96 και (ΕΚ) αριθ. 27/2008 καταργούνται. Ωστόσο, εξακολουθούν να εφαρμόζονται για τα πιστοποιητικά εισαγωγής που εκδίδονται πριν από την 1η Ιανουαρίου 2011 και έως τη λήξη τους. Άρθρο 6 Τα άρθρα 1, 2 και 3 του κανονισμού (ΕΕ) αριθ. 1000/2010 καταργούνται. Άρθρο 7 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Νοεμβρίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ της 29ης Νοεμβρίου 2010 για την τροποποίηση της απόφασης 2007/441/ΕΚ που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (2010/748/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), και ιδίως το άρθρο 395 παράγραφος 1, Έχοντας υπόψη την πρόταση της Ευρωπαϊκής Επιτροπής, Εκτιμώντας τα εξής: (1) Με την από 18 Φεβρουαρίου 2010 συστημένη επιστολή προς τη Γενική Γραμματεία της Επιτροπής, η Ιταλία ζήτησε την άδεια να παρατείνει μέτρο παρέκκλισης από το άρθρο 26 παράγραφος 1 στοιχείο α) και το άρθρο 168 της οδηγίας 2006/112/ΕΚ, προκειμένου να συνεχίσει τον περιορισμό του δικαιώματος έκπτωσης όσον αφορά τις δαπάνες για ορισμένα μηχανοκίνητα οχήματα που δεν χρησιμοποιούνται εξ ολοκλήρου για επαγγελματικούς σκοπούς. (2) Με την από 13 Ιουλίου 2010 επιστολή, η Επιτροπή ενημέρωσε τα άλλα κράτη μέλη σχετικά με το αίτημα της Ιταλίας. Με την από 15 Ιουλίου 2010 επιστολή, η Επιτροπή κοινοποίησε στην Ιταλία ότι διέθετε όλες τις αναγκαίες πληροφορίες για την εξέταση του αιτήματος. (3) Η απόφαση 2007/441/ΕΚ του Συμβουλίου, της 18ης Ιουνίου 2007, που επιτρέπει στην Ιταλική Δημοκρατία να εφαρμόσει μέτρα κατά παρέκκλιση του άρθρου 26 παράγραφος 1 στοιχείο α) και του άρθρου 168 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (2), επιτρέπει στην Ιταλία να περιορίζει στο 40 % το δικαίωμα έκπτωσης του φόρου προστιθέμενης αξίας (ΦΠΑ) που επιβάλλεται σε δαπάνες για μηχανοκίνητα οδικά οχήματα τα οποία δεν χρησιμοποιούνται εξ ολοκλήρου για επαγγελματικούς σκοπούς. Η απόφαση 2007/441/ΕΚ προβλέπει ότι η χρησιμοποίηση για τις ίδιες ανάγκες των οχημάτων των υποκείμενων σε περιορισμό του δικαιώματος έκπτωσης με βάση την εν λόγω απόφαση δεν εξομοιώνεται με παροχές υπηρεσιών εξ επαχθούς αιτίας. Η απόφαση 2007/441/ΕΚ περιέχει ορισμούς των οχημάτων και των δαπανών των περιλαμβανόμενων στο πεδίο εφαρμογής της εν λόγω απόφασης, καθώς και κατάλογο οχημάτων αποκλειόμενων ρητώς από το πεδίο εφαρμογής της εν λόγω απόφασης. (4) Σύμφωνα με το άρθρο 6 της απόφασης 2007/441/ΕΚ, η Ιταλία υπέβαλε στην Επιτροπή έκθεση που καλύπτει τα δύο πρώτα έτη εφαρμογής της απόφασης, και η οποία περιελάμβανε επανεξέταση του ποσοστού περιορισμού. Οι πληροφορίες που παρέσχε η Ιταλία δείχνουν ότι ο περιορισμός του δικαιώματος έκπτωσης σε 40 % εξακολουθεί να ανταποκρίνεται στις πραγματικές περιστάσεις όσον αφορά τη χρήση για επαγγελματικούς και μη επαγγελματικούς σκοπούς των οικείων οχημάτων. Κατά συνέπεια, θα πρέπει να επιτραπεί στην Ιταλία να εφαρμόσει το μέτρο για περαιτέρω περιορισμένο χρονικό διάστημα, μέχρι τις 31 Δεκεμβρίου 2013. (5) Σε περίπτωση που η Ιταλία εξετάσει το ενδεχόμενο περαιτέρω παράτασης πέραν του έτους 2013, θα πρέπει να υποβληθεί στην Επιτροπή νέα έκθεση, συνοδευόμενη από το σχετικό αίτημα για παράταση, μέχρι την 1η Απριλίου 2013. (6) Στις 29 Οκτωβρίου 2004, η Επιτροπή εξέδωσε πρόταση οδηγίας του Συμβουλίου για την τροποποίηση της οδηγίας 77/388/ΕΟΚ, με σκοπό την απλούστευση των υποχρεώσεων σχετικά με τον φόρο προστιθέμενης αξίας. Τα μέτρα παρέκκλισης που προβλέπονται στην παρούσα απόφαση θα πρέπει να παύσουν να ισχύουν την ημερομηνία έναρξης ισχύος της εν λόγω τροποποιητικής οδηγίας, σε περίπτωση που η ημερομηνία αυτή είναι προγενέστερη της ημερομηνίας λήξης του μέτρου παρέκκλισης το οποίο αναφέρεται στην παρούσα απόφαση. (7) Η παρέκκλιση δεν έχει επίπτωση στους ιδίους πόρους της Ένωσης τους προερχόμενους από φόρο προστιθέμενης αξίας. (8) Συνεπώς, η απόφαση 2007/441/ΕΚ θα πρέπει να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2007/441/ΕΚ τροποποιείται ως εξής: 1. Το άρθρο 6 αντικαθίσταται από το ακόλουθο κείμενο: «Άρθρο 6 Κάθε αίτημα για την παράταση των μέτρων των προβλεπόμενων στην παρούσα απόφαση υποβάλλεται στην Επιτροπή μέχρι την 1η Απριλίου 2013. Κάθε αίτημα για την παράταση των εν λόγω μέτρων συνοδεύεται από έκθεση η οποία περιλαμβάνει επανεξέταση του ποσοστού περιορισμού που εφαρμόζεται επί του δικαιώματος έκπτωσης ΦΠΑ του επιβαλλόμενου στις δαπάνες για μηχανοκίνητα οδικά οχήματα τα οποία δεν χρησιμοποιούνται εξ ολοκλήρου για επαγγελματικούς σκοπούς.». 2. Το άρθρο 7 αντικαθίσταται από το ακόλουθο κείμενο: «Άρθρο 7 Η παρούσα απόφαση παύει να ισχύει την ημερομηνία έναρξης ισχύος των κανόνων της Ένωσης που καθορίζουν τις δαπάνες για μηχανοκίνητα οδικά οχήματα οι οποίες δεν είναι επιλέξιμες για πλήρη έκπτωση του ΦΠΑ, αλλά το αργότερο στις 31 Δεκεμβρίου 2013.». Άρθρο 2 Η παρούσα απόφαση παράγει αποτελέσματα από την ημερομηνία της κοινοποίησής της. Εφαρμόζεται από την 1η Ιανουαρίου 2011. Άρθρο 3 Η παρούσα απόφαση απευθύνεται στην Ιταλική Δημοκρατία. Βρυξέλλες, 29 Νοεμβρίου 2010.

Φόροι καταναλώσεως

Έμμεση φορολογία


ΚΑΝΟΝΙΣΜΌΣ (ΕΕ) αριθ. 1086/2010 ΤΗΣ ΕΠΙΤΡΟΠΉΣ της 25ης Νοεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 26 Νοεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Νοεμβρίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1082/2010 ΤΗΣ ΕΠΙΤΡΟΠΉΣ της 24ης Νοεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 25 Νοεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Νοεμβρίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1083/2010 ΤΗΣ ΕΠΙΤΡΟΠΉΣ της 24ης Νοεμβρίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 1075/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 25 Νοεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Νοεμβρίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 1090/2010 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 24ης Νοεμβρίου 2010 για την τροποποίηση της οδηγίας 2009/42/ΕΚ σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (Κείμενο που παρουσιάζει ενδιαφέρον για τον ΕΟΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1, Έχοντας υπόψη την πρόταση της Ευρωπαϊκής Επιτροπής, Έχοντας υπόψη μετά τη διαβίβαση του σχεδίου νομοθετικής πράξης στα εθνικά κοινοβούλια, Έχοντας υπόψη αποφασίζοντας σύμφωνα με τη συνήθη νομοθετική διαδικασία (1), Εκτιμώντας τα ακόλουθα: (1) Η δεύτερη παράγραφος του παραρτήματος VIII της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου (2) προβλέπει ότι οι όροι συλλογής του συνόλου δεδομένων Β1 (στοιχεία που αφορούν τις «θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου, εμπόρευμα και σχέση») καθορίζονται από το Συμβούλιο βάσει πρότασης της Επιτροπής, έχοντας υπόψη τα αποτελέσματα της πιλοτικής μελέτης που θα διεξαχθεί μέσα στην τριετή μεταβατική περίοδο που προβλέπεται από το άρθρο 10 της οδηγίας 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (3). (2) Σύμφωνα με την έκθεση της Επιτροπής προς το Συμβούλιο και το Ευρωπαϊκό Κοινοβούλιο με θέμα την κτηθείσα εμπειρία από τις εργασίες που γίνονται σύμφωνα με την οδηγία 95/64/ΕΚ («έκθεση της Επιτροπής»), η συλλογή λεπτομερών πληροφοριών για τα φορτία χύδην και ημι-χύδην φαίνεται εφικτή και με λογικό κόστος. Ωστόσο, η κυριότερη δυσκολία προέκυψε για τη συλλογή τέτοιων στοιχείων σχετικά με την κίνηση των εμπορευματοκιβωτίων και των μονάδων Ro-Ro. Κρίθηκε σκόπιμο να διερευνηθεί η δυνατότητα επέκτασης του πεδίου εφαρμογής της οδηγίας 95/64/ΕΚ και σε άλλα στοιχεία που περιλαμβάνονται στο άρθρο 10 παράγραφος 2 στοιχείο α) της οδηγίας αυτής μόνο όταν θα έχει αποκτηθεί περισσότερη πείρα από τη συλλογή των τρεχουσών μεταβλητών και όταν το τρέχον σύστημα θα έχει παγιωθεί. Όσον αφορά τη συλλογή στοιχείων για τα εμπορεύματα, θα πρέπει να ληφθεί υπόψη η πιθανότητα αναθεώρησης της ονοματολογίας NST/R (Αναθεωρημένη τυποποιημένη ονοματολογία εμπορευμάτων για τις στατιστικές μεταφορών, 1967). (3) Η λειτουργία του υπάρχοντος συστήματος συλλογής στοιχείων είναι ομαλή, συμπεριλαμβανομένης της υλοποίησης των τροποποιήσεων που εισήγαγε η απόφαση 2005/366/ΕΚ της Επιτροπής, της 4ης Μαρτίου 2005, για την εφαρμογή της οδηγίας 95/64/ΕΚ του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών και για την τροποποίηση των παραρτημάτων της (4) και της γεωγραφικής επέκτασης του συστήματος λόγω των διευρύνσεων της Ένωσης το 2004 και το 2007. (4) Πολλά κράτη μέλη που διαβιβάζουν στοιχεία στην Επιτροπή (Eurostat) κατ' εφαρμογή της οδηγίας 95/64/ΕΚ παρέχουν τακτικά στην Επιτροπή (Eurostat) στοιχεία για το σύνολο δεδομένων Β1 σε εθελοντική βάση σύμφωνα με την ονοματολογία NST/R. (5) Ο κανονισμός (ΕΚ) αριθ. 1304/2007 της Επιτροπής, της 7ης Νοεμβρίου 2007 όσον αφορά την καθιέρωση της NST 2007 ως ενιαίας ονοματολογίας για εμπορεύματα που μεταφέρονται με ορισμένους τρόπους μεταφοράς (5) εισήγαγε την NST 2007 (Τυποποιημένη ονοματολογία εμπορευμάτων για τις στατιστικές μεταφορών, 2007) ως ενιαία ονοματολογία για τις θαλάσσιες, οδικές, σιδηροδρομικές και μέσω εσωτερικών πλωτών οδών μεταφορές εμπορευμάτων. Η ονοματολογία αυτή εφαρμόζεται από το έτος αναφοράς 2008 και καλύπτει τα δεδομένα του 2008. Τα κυριότερα προβλήματα όσον αφορά τη συλλογή στοιχείων ανά είδος εμπορεύματος σύμφωνα με την ονοματολογία NST/R, όπως αναφέρεται και στην έκθεση της Επιτροπής, λύθηκαν με την εισαγωγή της NST 2007. Επομένως, στο μεγαλύτερο μέρος της η συλλογή δεδομένων του συνόλου Β1 δεν θα επιβαρύνει επιπλέον τους ερωτώμενους. (6) Σύμφωνα με τον κανονισμό (ΕΚ) αριθ. 1172/98 του Συμβουλίου της 25ης Μαΐου 1998 σχετικά με τις στατιστικές καταγραφές των οδικών μεταφορών εμπορευμάτων (6), τον κανονισμό (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές (7) και τον κανονισμό (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για στατιστικές σχετικά με μεταφορές εμπορευμάτων μέσω εσωτερικών πλωτών οδών (8), η συλλογή στοιχείων ανά είδος εμπορεύματος είναι υποχρεωτική για τις ευρωπαϊκές στατιστικές που αφορούν τις οδικές μεταφορές, τις σιδηροδρομικές μεταφορές και τις μεταφορές μέσω εσωτερικών πλωτών οδών αντιστοίχως, ενώ είναι εθελοντική για τις θαλάσσιες μεταφορές. Οι ευρωπαϊκές στατιστικές για όλους τους τρόπους μεταφορών θα πρέπει να συλλέγονται σύμφωνα με κοινές έννοιες και πρότυπα, για να επιτευχθεί η μεγίστη συγκρισιμότητα μεταξύ των διαφόρων τρόπων μεταφοράς. (7) Η εισαγωγή της υποχρέωσης των κρατών μελών να παρέχουν στην Επιτροπή (Eurostat) στοιχεία για το σύνολο δεδομένων Β1 από το 2011, τους παρέχει αρκετό χρόνο κατά τη διάρκεια του οποίου μια εθελοντική συγκέντρωση στοιχείων θα μπορούσε να χρησιμοποιηθεί για τις αναγκαίες δοκιμές και προσαρμογές. (8) Η Επιτροπή θα πρέπει να εξουσιοδοτηθεί να εγκρίνει πράξεις κατ’ εξουσιοδότηση σύμφωνα με το άρθρο 290 της συνθήκης για τη λειτουργία της Ευρωπαϊκής Ένωσης, όσον αφορά ορισμένους λεπτομερείς κανόνες για την εφαρμογή της οδηγίας 2009/42/ΕΚ. Έχει ιδιαίτερη σημασία, κατά το προπαρασκευαστικό της έργο, η Επιτροπή να διενεργήσει τις κατάλληλες διαβουλεύσεις, συμπεριλαμβανομένων διαβουλεύσεων σε επίπεδο εμπειρογνωμόνων. (9) Ως εκ τούτου, η οδηγία 2009/42/ΕΚ θα πρέπει να τροποποιηθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η οδηγία 2009/42/ΕΚ τροποποιείται ως εξής: (1) Το δεύτερο εδάφιο της παραγράφου 4 του άρθρου 3 αντικαθίσταται ως εξής: «Η Επιτροπή μπορεί να εγκρίνει τα μέτρα αυτά με κατ’ εξουσιοδότηση πράξεις σύμφωνα με το άρθρο 10α και με την επιφύλαξη των προϋποθέσεων των άρθρων 10β και 10γ.» (2) Το δεύτερο εδάφιο της παραγράφου 1 του άρθρου 4 αντικαθίσταται ως εξής: «Η Επιτροπή μπορεί να εγκρίνει τα μέτρα αυτά με κατ’ εξουσιοδότηση πράξεις σύμφωνα με το άρθρο 10α και με την επιφύλαξη των προϋποθέσεων των άρθρων 10β και 10γ.» (3) Το τρίτο εδάφιο του άρθρου 5 αντικαθίσταται ως εξής: «Η Επιτροπή μπορεί να εγκρίνει τα μέτρα αυτά με κατ’ εξουσιοδότηση πράξεις σύμφωνα με το άρθρο 10α και με την επιφύλαξη των προϋποθέσεων των άρθρων 10β και 10γ.» (4) Η παράγραφος 3 του άρθρου 10 διαγράφεται. (5) Παρεμβάλλονται τα εξής άρθρα: «Άρθρο 10α Εκτέλεση της εξουσιοδότησης 1. Οι εξουσίες για την έγκριση κατ’ εξουσιοδότηση πράξεων που αναφέρονται στα άρθρα 3 παράγραφος 4, 4 παράγραφος 1, και 5 τρίτο εδάφιο, ανατίθενται στην Επιτροπή για περίοδο πέντε ετών αρχής γενομένης από τις 29 Δεκεμβρίου 2010. Η Επιτροπή υποβάλλει έκθεση σχετικά με τις εξουσιοδοτήσεις το αργότερο έξι μήνες πριν από το τέλος της πενταετούς περιόδου. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός εάν το Κοινοβούλιο ή το Συμβούλιο την ανακαλέσουν σύμφωνα με το άρθρο 10β. 2. Η Επιτροπή, μόλις εκδώσει μια κατ’ εξουσιοδότηση πράξη, την κοινοποιεί ταυτοχρόνως στο Ευρωπαϊκό Κοινοβούλιο και στο Συμβούλιο. 3. Η εξουσία έκδοσης κατ’ εξουσιοδότηση πράξεων που ανατίθεται στην Επιτροπή υπόκειται στις προϋποθέσεις που καθορίζονται από τα άρθρα 10β και 10γ. Άρθρο 10β Ανάκληση της εξουσιοδότησης 1. Η εξουσιοδότηση κατά τα άρθρα 3 παράγραφος 4, 4 παράγραφος 1, και 5 τρίτο εδάφιο, μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. 2. Το θεσμικό όργανο που έχει κινήσει εσωτερική διαδικασία για να αποφασιστεί εάν θα ανακληθεί η εξουσιοδότηση προσπαθεί να ενημερώσει το άλλο θεσμικό όργανο και την Επιτροπή εντός εύλογου χρονικού διαστήματος πριν από τη λήψη της τελικής απόφασης, αναφέροντας τις ανατεθείσες εξουσίες που θα μπορούσαν να ανακληθούν καθώς και τους ενδεχόμενους λόγους της ανάκλησης. 3. Η απόφαση ανάκλησης θέτει τέλος στην εξουσιοδότηση που προσδιορίζεται στην εν λόγω απόφαση. Παράγει αποτελέσματα αμέσως ή σε μεταγενέστερη ημερομηνία που καθορίζεται σε αυτήν. Δεν επηρεάζει την εγκυρότητα των κατ’ εξουσιοδότηση πράξεων που ισχύουν ήδη. Δημοσιεύεται στην Επίσημη Εφημερίδα της Ευρωπαϊκής Ένωσης. Άρθρο 10γ Αντιρρήσεις στις κατ’ εξουσιοδότηση πράξεις 1. Το Ευρωπαϊκό Κοινοβούλιο ή το Συμβούλιο μπορούν να διατυπώνουν αντιρρήσεις κατά της κατ’ εξουσιοδότηση πράξης εντός προθεσμίας δύο μηνών από την ημερομηνία κοινοποίησης. Με πρωτοβουλία του Ευρωπαϊκού Κοινοβουλίου ή του Συμβουλίου η προθεσμία αυτή παρατείνεται κατά δύο μήνες. 2. Εάν, κατά τη λήξη της προθεσμίας που αναφέρεται στην παράγραφο 1 δεν έχουν διατυπωθεί αντιρρήσεις ούτε από το Ευρωπαϊκό Κοινοβούλιο ούτε από το Συμβούλιο σχετικά με την κατ’ εξουσιοδότηση πράξη, η εν λόγω πράξη δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει από την ημερομηνία που ορίζεται στις διατάξεις της. Η κατ’ εξουσιοδότηση πράξη μπορεί να δημοσιευθεί στην Επίσημη Εφημερίδα της Ευρωπαϊκής Ένωσης και να τεθεί σε ισχύ πριν από τη λήξη αυτής της προθεσμίας, εάν το Ευρωπαϊκό Κοινοβούλιο και το Συμβούλιο ενημερώσουν την Επιτροπή για την πρόθεσή τους να μη διατυπώσουν αντιρρήσεις. 3. Εάν είτε το Ευρωπαϊκό Κοινοβούλιο είτε το Συμβούλιο διατυπώσουν αντιρρήσεις για κατ’ εξουσιοδότηση πράξη εντός της προθεσμίας που αναφέρεται στην παράγραφο 1, η εν λόγω πράξη δεν τίθεται σε ισχύ. Το θεσμικό όργανο που διατυπώνει αντιρρήσεις έναντι της κατ’ εξουσιοδότηση πράξης εκθέτει τους σχετικούς λόγους.» (6) Η δεύτερη παράγραφος του παραρτήματος VIII διαγράφεται. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Το πρώτο έτος αναφοράς για την εφαρμογή του παρόντος κανονισμού είναι το 2011 και καλύπτει τα στοιχεία για το 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 24 Νοεμβρίου 2010.